CELEX: 62007CN0547
Language: mt
Date: 2007-12-07 00:00:00
Title: Kawża C-547/07: Rikors imressaq fis- 7 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika tal-Polonja

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/35
            
         Rikors imressaq fis-7 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika tal-Polonja
   (Kawża C-547/07)
   (2008/C 51/58)
   Lingwa tal-kawża: Il-Pollakk
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: D. Recchia u K. Herrmann, mandatarji)
   
      Konvenuta: Ir-Repubblika tal-Polonja
   Talbiet
   
               —
            
            
               tikkonstata li billi ma kklassifikatx bħala żoni ta' protezzjoni speċjali għall-għasafar (ŻPS) iż-żoni kollha li, wara li ġew applikati kriterji ornitoloġiċi, jidhru li huma l-iktar adattati għall-konservazzjoni ta' l-ispeċi ta' l-għasafar, ir-Repubblika tal-Polonja naqset milli twettaq l-obbligi tagħha skond l-Artikolu 4(1) u (2) tad-Direttiva tal-Kunsill 79/409/KEE (1), tat-2 ta' April 1979, dwar il-konservazzjoni ta' l-għasafar selvaġġi,
            
         
               —
            
            
               tikkundanna lir-Repubblika tal-Polonja għall-ispejjeż.
            
         Motivi u argumenti prinċipali
   Ir-Repubblika tal-Polonja kienet marbuta tinnonima żoni ta' protezzjoni speċjali għall-għasafar fi żmien l-adeżjoni tagħha ma' l-Unjoni Ewropea.
   F'Diċembru ta' l-2004, inventarju ornitoloġiku intiż għall-konservazzjoni ta' l-għasafar b'rilevanza Ewropea ġie ppubblikat fil-Polonja (IBA 2004); din il-lista rrikonoxxiet 140 żona essenzjali għall-protezzjoni ta' l-għasafar fuq il-bażi ta' kriterji ornitoloġiċi.
   15-il żona fost dawk inklużi fil-lista IBA 2004 ma ġewx ikklassifikati mir-Repubblika tal-Polonja bħala ŻPS u l-awtoritajiet Pollakki ma ppreżentaw l-ebda analiżi xjentifika li tiġġustifika dan in-nuqqas ta' klassifikazzjoni.
   Barra minn hekk, l-erja ta' 8 ŻPS hija iżgħar minn dik li tidher fil-lista IBA 2004; konsegwentement, barra l-limiti ta' dawn iż-ŻPS, jinsabu territorji li, skond l-IBA 2004, huma l-iktar adattati biex jiġu kklassifikati bħala ŻPS.
   Fl-aħħar, f'Settembru ta' l-2007, l-awtoritajiet Pollakki, mingħajr ma nnotifikaw lill-Kummissjoni, naqqsu l-erja ta' 5 zoni nnominati bħala ŻPS, ħaġa li għandha impatt kbir fuq il-protezzjoni ta' l-għasafar.
   
      (1)  ĠU L 103, p. 1.